CELEX: 62012CN0479
Language: lt
Date: 2012-10-25 00:00:00
Title: Byla C-479/12: 2012 m. spalio 25 d. Bundesgerichtshof (Vokietija) pateiktas prašymas priimti prejudicinį sprendimą byloje H. Gautzsch Großhandel GmbH & Co. KG prieš Münchener Boulevard Möbel Joseph Duna GmbH

2.2.2013   
            
            
               LT
            
            
               Europos Sąjungos oficialusis leidinys
            
            
               C 32/3
            
         2012 m. spalio 25 d.Bundesgerichtshof (Vokietija) pateiktas prašymas priimti prejudicinį sprendimą byloje H. Gautzsch Großhandel GmbH & Co. KG prieš Münchener Boulevard Möbel Joseph Duna GmbH
   
   (Byla C-479/12)
   2013/C 32/03
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesgerichtshof
   
   
      Šalys pagrindinėje byloje
   
   
      Atsakovė: H. Gautzsch Großhandel GmbH & Co. KG
   
   
      Ieškovė: Münchener Boulevard Möbel Joseph Duna GmbH
   
   
      Prejudiciniai klausimai
   
   
               1.
            
            
               Ar Reglamento (EB) Nr. 6/2002 (1) 11 straipsnio 2 dalį reikia aiškinti taip, kad dizainas galėjo pagrįstai tapti įprastu būdu žinomas Sąjungoje veikiantiems atitinkamos srities specialistams, jei dizaino nuotraukos buvo išdalytos platintojams?
            
         
               2.
            
            
               Ar Reglamento (EB) Nr. 6/2002 7 straipsnio 1 dalies pirmą sakinį reikia aiškinti taip, kad nors dizainas buvo atskleistas trečiajam asmeniui netaikant išreikštų ar žodžiais neišreikštų konfidencialumo sąlygų, jis negalėjo pagrįstai tapti įprastu būdu žinomas Sąjungoje veikiantiems atitinkamos srities specialistams, jei
               
                           a)
                        
                        
                           su juo buvo leista susipažinti tik vienai atitinkamos srities įmonei arba
                        
                     
                           b)
                        
                        
                           jis pristatomas vienos Kinijos įmonės prekybos salone, į kurį neatsižvelgiama atliekant įprastą rinkos stebėjimą?
                        
                     
         
               3.
            
            
               
                           a)
                        
                        
                           Ar Reglamento (EB) Nr. 6/2002 19 straipsnio 2 dalį reikia aiškinti taip, kad neregistruotojo Bendrijos dizaino savininkas turi įrodyti, jog naudojimas užginčytas, nes saugomas dizainas buvo nukopijuotas?
                        
                     
                           b)
                        
                        
                           Jei atsakymas į 3 klausimo a punktą būtų teigiamas:
                           Ar pareiga įrodyti tenka kitai šaliai arba neregistruotojo Bendrijos dizaino savininkui palengvinamas įrodymų pateikimas, jei saugomas dizainas ir dizainas, kurio naudojimas užginčytas, turi esminių panašumų?
                        
                     
         
               4.
            
            
               
                           a)
                        
                        
                           Ar pagal Reglamento (EB) Nr. 6/2002 19 straipsnio 2 dalį ir 89 straipsnio 1 dalies a punktą teisei neleisti atlikti veiksmų dėl neregistruotojo Bendrijos dizaino teisių pažeidimo taikoma senatis?
                        
                     
                           b)
                        
                        
                           Jei atsakymas į 4 klausimo a punktą būtų teigiamas:
                           Ar senatis taikoma pagal Sąjungos teisę ir, jei taip, pagal kurį teisės aktą?
                        
                     
         
               5.
            
            
               
                           a)
                        
                        
                           Ar pagal Reglamento (EB) Nr. 6/2002 19 straipsnio 2 dalį ir 89 straipsnio 1 dalies a punktą galima netekti teisės neleisti atlikti veiksmų dėl neregistruotojo Bendrijos dizaino teisių pažeidimo?
                        
                     
                           b)
                        
                        
                           Jei atsakymas į 5 klausimo a punktą būtų teigiamas:
                           Ar teisės netenkama pagal Sąjungos teisę ir, jei taip, pagal kurį teisės aktą?
                        
                     
         
               6.
            
            
               Ar Reglamento (EB) Nr. 6/2002 89 straipsnio 1 dalies d punktą reikia aiškinti taip, kad Sąjungos lygiu pareikštam reikalavimui sunaikinti dizainą, suteikti informacijos ir atlyginti žalą dėl neregistruotojo Bendrijos dizaino teisių pažeidimo taikytina valstybių narių, kuriose padaryti teisių pažeidimo veiksmai, teisė?
            
         
      (1)  2001 m. gruodžio 12 d. Tarybos reglamentas (EB) Nr. 6/2002 dėl Bendrijos dizaino (OL L 3, p. 1; 2004 m. specialusis leidimas lietuvių k., 13 sk., 27 t., p. 142)